Abayeekera ba M23 abasuza government ya Democratic Republic of Congo ng’ekukunadde, bagambye nti bakutunula butunuzi nga government ya DRC nebanywanyi baayo nga babakolako effujjo, n’okukijjanya bannaabwe abatuusi abali mu ggwanga eryo.
Ekiwandiiko ekifulumiziddwa abayeekera ba M23 ekiteteddwako omukono gwa Lawrence Kanyuka avunanyizibwa ku byobufuzi mu kibinja ky’abayeekera kino,abayeekera balumiriza government ya DRCongo okuvoola enteeseganya ezaali zikaanyiziddwako, yo nebanywaanyi baayo obutaddamu kulumba nkambi zabwe n’okutirimbula abatuusi abasangibwa mu DRcongo.
Abayeekera ba M23 banyonyodde nti beteefuteefu okuteesa okuzza emirembe mu DRC, era nti bakkiririza mu nteeeseganya ez’okuzza emirembe , wabula ssi beetegefu yadde okutuula nebatunula obutunuzi ng’abantu babwe abatuusi bakolebwako effujjo nokuttibwa amaggye ga government ya DRC.#
lug_Latn lug_Latn lug_Latn